Afg’oniston o’zbeklari: Vitse-prezidentlikka ehtimoliy ayol nomzod 
Faryoblik Surayyo Dalil 1970-yili Kobulda tug’ilgan. Kobul universitetida o’qigan. Magistraturani AQShning Garvard universitetida tamomlagan.
General Do’stum vitse-prezidentlikka munosib odam aniqlanganidan so’ng o’zi mazkur shaxs uchun targ’ibot o’tkazishini va’da bermoqda. General Do’stum suhbatlari jarayonida Afg’onistonning Shveytsariyadagi elchisi o’zbek Surayyo Dalilni misol qilib ko’rsatmoqda. Do’stumning bu so’zlaridan u Surayyo Dalilning kelgusi prezident saylovida qatnashishiga tarafdor ekanini sezish mumkin. Faryoblik Surayyo Dalil 1970-yili Kobulda tug’ilgan. Kobul universitetida o’qigan. Magistraturani AQShning Garvard universitetida tamomlagan. Dalil 1994-2009 yillar Afg’oniston va Somalida YUNISEF tashkiloti uchun, 2010-2014 yillar Afg’oniston hukumatida sog’liqni saqlash vaziri bo’lib ishlagan. Surayyo Dalil Afg’onistoning BMTdagi doimiy vakili, ayni paytda Shveytsariyadagi elchisi lavozimida ishlayapti. General Do’stum bu safargi prezident saylovida o’zi qatnashmoqchi emas. Shuning uchun dunyo hamjamiyatining e’tiborini qozona oladigan shaxsni qo’llab quvvatlamoqchi. Dalil bir tomondan ayol ekani bilan bu ishonchni qozonsa, uning xalq oldida ham hurmati baland.